كونسرت ’ذي موزيكل جورني اوف زين العابدين: 35th Anniversary Concer’ ايت اكن دأيريڠي كومڤولن هيدويند، بند يڠ دسرتا؞يڽ سجق 1977 سبلوم مڠورق لڠكه منجادي ڤپاپي سولو ڤد تاهون 1990، اكن دأداكن دديوان ڤليناري، ڤوست كونۏينشن كوالا لمڤور.
”ساي موڠكين اكن مناڠيس كتيک مپاپي ڤد مالم ايت،“ كاتاڽ كڤد برنام مڠنا؞ي كونسرتڽ يڠ توروت مماڤركن ڤرجالنن كاريئر سنيڽ.
”كونسرت ايت اكن توروت مڠيمباو كنڠن مانيس برسام ايدولاڽ، اﷲيرحم تن سري ايس.عيم ساليم منروسي سيڬمن خاص ’تريبيوت‘،“ كاتاڽ.
”اي ڤستي اكن منجادي ساتو مومن ڤنوه ايموسي كران اﷲيرحم بوكن سهاج مينتور ساي دالم بيدڠ سني ماله هوبوڠن كامي ساڠت راڤت باڬايكن سأورڠ ايه دان انق.
”سماس ڤمرڬينڽ، ساي چوكوڤ سبق سهيڠڬ تيدق ممڤوپا؞ي كقواتن اونتوق برتمو ڤيهق ميديا، جادي ڤرسمبهن ڤد مالم 25 اين اكن منچريتاكن اڤ يڠ تربوكو دهاتي سلڤس كهيلڠن اﷲيرحم،“ كاتاڽ.
bjn_Arab bjn_Arab bjn_Arab bjn_Arab bjn_Arab